paragraph_text: Prema "Protokolu o uspostavi jedinstvenog monetarnog sustava na području SR Jugoslavije, Republike Srpske i RSK" od 15. veljače 1994., dinar Savezne republike Jugoslavije je uveden kao jedino službeno sredstvo plaćanja na području Republike Srpske Krajine, te je prekinuto tiskanje krajinskog dinara. Krajinske dinare nije bilo moguće zamijeniti za novouvedene dinare SRJ.